Enizenac'h

Enizenac'h (skrivet Inizenac'h pe Izenac'h, pe c'hoazh Enez-Venac'h a-wezhioù) a zo ur gumun hag un enezenn eus Breizh e pleg-mor ar Mor-Bihan hag ur gumun eus kanton Gwened-2 e departamant ar Mor-Bihan. Douaroniezh E-kreiz ar Mor Bihan emañ Enizenac'h. Kumunioù amezek Brezhoneg Ar Brezoneg er Skol 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol. Istor Dispac'h Gall Melestradurezh: krouet e voe kumun Enizenac'h e 1790. Gant al lezenn eus an 23 a viz Eost 1790 e voe lakaet e kanton Aradon; e distrig Gwened e oa; dilamet e voe kanton Aradon ha lakaet e voe Enizenac'h e kanton Gwened-Kornôg gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Enizenac'h en arondisamant Gwened bet krouet e 1800. XXvet kantved Brezel-bed kentañ Mervel a reas 36 gwaz eus ar gumun abalamour d'ar brezel, da lâret eo 3,22 % eus he foblañs e 1911. Eil Brezel-bed 1944: harzet e voe ur Yuzev er gumun, drouklazhet e voe e gamp-diouennañ Auschwitz (Polonia). D'ar 14 a viz Eost 1944 e kouezhas un nijerez (Mosquito VI marilhet HR139 ha kodet LA-?) eus aerlu ar Rouantelezh-Unanet (Royal Air Force') en Enizenac'h; mervel a reas an daou nijour ha douaret e voent e bered ar gumun. Mervel a reas 21 den ag ar gumun abalamour d'ar brezel. Monumantoù ha traoù heverk Sern Kergonan, amreoliek a stumm, e gwareg-kelc'h digor, a zo merchet gant 34 maen en o-sav pe a-blad hag 6 maen arall bihan pe brasoc'h lakaet tro-dro. Iliz katolik Sant Mikael. Melin "Rinville". Maner "Santez-Anna". Monumant ar re varv e-tal an iliz katolik, luc'hskeudennoù. Dioueliet e voe d’ar 4 a viz Du 1923. Plakennoù ar re varv en iliz katolik, 1914-1918, luc'hskeudenn ha 1939-1945, luc’hskeudenn. Bezioù ar C'hommonwealth e bered ar gumun Karrnijourion e oant o-daou. Marvet int d'ar 14 a viz Eost 1944, e-pad an Eil Brezel Bed. Poblañs Emdroadur ar boblañs abaoe 1968 Niver a annezidi Melestradurezh Tud Geneviève Asse, livourez hag engravourez bet ganet e Gwened e 1923, he doa un ti hag ul labourva eno, Gabriel Yared, sonaozer, Yann Guichard, merdeer. Gevelliñ Liammoù diavaez (br) Enizenac'h war lec'hienn Geobreizh Notennoù ha daveoù